
CADRUL  GEOGRAFIC

Raportat la media europeană, Moldova este o ţară mică din punct de vedere geografic, având o suprafaţă de 33,8 mii km2 şi o populaţie de 3.560.430
. Deşi are o densitate a populaţiei relativ înaltă (121,9 locuitori/km2), Moldova este o ţară preponderent rurală, aparent, cu cea mai mare rată a populaţiei rurale în populaţia totală (53,7%) în Europa. Din totalul de 1681 de localităţi din Moldova,  doar 65 sunt calificate ca orăşele / oraşe (inclusiv regiunea transnistreană). Din cele 65 localităţi urbane, cu excepţia Chişinăului, doar 3 au o populaţie mai mare de 100 000 locuitori. Două din acestea - Tiraspol şi Tighina sunt amplasate în Transnistria. 12 cele mai populate oraşe sunt relativ egal distribuite pe teritoriul ţării. Patru sunt amplasate în regiunea de dezvoltare Nord, trei în regiunea Centru, două în regiunea de dezvoltare Sud şi trei în Gagauzia. Cu excepţia capitalei, oraşele Bălţi, Cahul, Ungheni, Soroca şi Orhei sunt centrele urbane cele mai populate. 

Baza de date din anul 2008 cu privire la Indicele deprivării ariilor mici (care cuprinde doar partea Moldovei situată în dreapta Nistrului) arată că 118 localităţi (6,7%) au mai puţin de 100 de locuitori, pe când alte 321 de localităţi (19,1%) au între 101 şi 500 locuitori. O altă cifră remarcabilă este că în jur de 50% din populaţia de pe malul drept al Nistrului locuieşte în 1446 de localităţi cu mai puţin de 5000 de locuitori în fiecare din ele. Există şi câteva localităţi rurale (sate) care au mai mult de 10 mii de locuitori, o cifră care este specifică mai degrabă ţărilor asiatice decât celor europene.
Schimbările sociale care au avut loc după anul 1990 a dus la o de-urbanizare a Republicii Moldova, uzinele industriale fiind închise, iar oraşele care anterior s-au dezvoltat în strictă conformitate cu politica industrială din epoca sovietică, au fost aduse la criză. Acest proces este evident nu doar din reducerea numărului populaţiei urbane de la 46.6% în 1989 la 44.8% în 2008, dar, de asemenea, din preponderenţa stilului rural de viaţă şi angajarea locuitorilor din alte oraşe ale ţării, inclusiv în suburbiile Chişinăului.       
Majoritatea oraşelor au înregistrat o depopulare semnificativă. Pe cînd toate oraşele s-au lovit de colapsul industriei, oraşele dependente de o singură sau două întreprinderi industriale s-au ciocnit cu situaţii extrem de dificile şi doar în puţine cazuri declinul a fost depăşit. 
Acest fapt se reflectă în diviziunea administrativ-teritorială curentă a ţării. Dimensiunea medie a unei unităţi teritorial-administrative este de 2850 persoane, 214 sate din 621 nu au statut administrativ (adică peste 35% din total) sunt calificate drept sate îndepărtate, ceea ce înseamnă că ele sunt o parte a unei anumite unităţi administrativ-teritoriale, chiar dacă din punct de vedere geografic sunt mai aproape de o altă unitate administrativ-teritorială rurală.

Moldova este relativ compactă, cu distanţe foarte mici între localităţi şi cu un relief mai mult sau mai puţin plat, de aceea există puţine bariere naturale care impun constrângeri pentru dimensiunea maximă a unităţilor administrativ-teritoriale. În pofida unor altitudini destul de mici, teritoriul Moldovei are o fragmentare verticală pronunţată, care, conform unor autori, este similară formelor regiunilor de la poalele munţilor. Astfel de suprafeţe sunt caracteristice pentru partea centrală a ţării (Podişul Codrilor), unde forma comunelor se mulează pe văile râurilor, iar limitele administrative urmează cu fidelitate liniile trasate de cumpenele de ape. 
CADRUL ECONOMIC ŞI FINANCIAR
Moldova este o ţară puţin dezvoltată din punct de vedere economic, cu unul dintre cele mai mici PIB pe cap de locuitor în Europa. În 2009, PIB/cap de locuitor exprimat prin paritatea puterii de cumpărare a fost doar 2842 USD, comparativ cu 4757 USD în Georgia, 9154 USD în Macedonia, 17110 USD în Letonia, 17908 USD în Estonia şi 24093 USD în Cehia. Starea economică actuală a Moldovei este rezultatul combinat al dezavantajelor structurale moştenite de la sistemul sovietic şi reformelor economice ineficiente implementate după ce Moldova a devenit independentă în 1991. 
Economia Republicii Moldova a trecut prin două perioade distincte. Prima perioadă, 1992-1999, s-a caracterizat prin scăderea PIB-ului cu 42.4%. Începînd cu anul 2001 economia Moldovei a înregistrat o creştere moderată. În perioada 2001-2005, creşterea reală anuală a PIB a fost între 6.1% şi 7.8%, iar creşterea cumulată a PIB în perioada de recuperare (2000-2006) a fost de 62.9%. 

Sursa principală de creştere a economiei Republicii Moldova a constituit-o consumul gospodăriilor casnice, finanţat în mare parte din contul sporirii veniturilor interne (salariul real a crescut în această perioadă de circa 2,8 ori), precum şi din veniturile rezidenţilor obţinute din munca peste hotare. O contribuţie mai modestă la creşterea economică au avut-o investiţiile în capital fix, care au crescut de 2,5 ori faţă de anul 2000, constituind în medie 15,7% din PIB.
Partea principală a cheltuielilor de stat majorate este reprezentată de creşterea angajamentelor sociale, care au putut fi îndeplinite în mare parte ca urmare a creşterii economice bazate pe consumul privat, impozitele indirecte asupra consumului (TVA şi accizele) asigurând mai mult de 82% din veniturile autorităţilor publice centrale şi locale.

În acelaşi timp, creşterea economică din ultimul deceniu a fost foarte polarizată în termeni geografici, estimându-se că municipiul Chişinău produce mai mult de jumătate din PIB-ul ţării.  Moldova prezintă cel mai mare indicator de concentrare al activităţii economice în comparaţie cu toate celelalte ţări europene pentru care au fost disponibile date statistice.
Un alt aspect al polarizării economice în Moldova este densitatea foarte mică a întreprinderilor în regiunile periferice ale ţării: conform datelor statistice, în anul 2008 în capitală erau în jur de 47 entităţi economice la 1000 locuitori de vârstă economică activă, pe când în restul Moldovei acest indicator varia între 6,2 entităţi la sud, 8,5 la nord şi 10,5 în Găgăuzia. Ca urmare a acestei distribuţii a entităţilor economice, investiţiile private de capital (inclusiv investiţiile străine) sunt concentrate în Chişinău, situaţie care s-a consolidat de-a lungul anilor: în 2003 capitala primea 52% din investiţiile private de capital, pe când în 2008 această pondere a crescut până la 67%.

În aspect structural, baza economiei locale în majoritatea regiunilor, cu excepţia Chişinăului, este reprezentată de agricultura de valoare adăugată mică şi de industria produselor alimentare şi băuturilor.

Deşi în prezent sectorul agrar asigură ocuparea pentru 28% din forţa de muncă totală, acesta contribuie doar cu 10% la PIB-ul ţării. În 2009 forţa de muncă ocupată în agricultură consta din 334 mii persoane, comparativ cu 770 mii în anul 2000. Fluxurile intersectoriale de forţă de muncă fiind foarte limitate, cea mai mare parte a forţei de muncă de care nu era nevoie în agricultură a găsit un loc de muncă peste hotare.
DATE STATISTICE PRIVIND POPULAŢIA REPUBLICII  MOLDOVA
Date demografice
Numărul total al locuitorilor: 3.560.430

Structura pe vârste a populaţiei poartă amprenta caracteristică unui proces de îmbătrânire demografică, datorat în principal scăderii natalităţii.

Numărul de locuitori, pe categorii de vârstă, se prezintă astfel: 

· Între 0-15 ani - 635 060
· Între 16-56/61 ani - 2 374 752
· Peste 57/62 ani - 550 618

Natalitateа.  Numărul născuţilor-vii în anul 2010 a fost de 40.474, micşorându-se cu 329 (0,8%) faţă de anul 2009, rata natalităţii fiind de 11,4 născuţi-vii la 1.000 locuitori. Rata natalităţii prezintă diferenţieri în profil teritorial. 
Mortalitatea. Rata mortalităţii generale a constituit 12,3 decedaţi la 1000 locuitori. 
Piaţa forţei de muncă

Populaţia economic activă a Republicii Moldova a fost, în anul 2010, de circa 1265,3 mii persoane, fiind în scădere faţă de anul precedent (-2,9%). Rata de ocupare a scăzut cu 2,5%.

Ocuparea în sectorul non-agricol a înregistrat o scădere cu 1,4%.

Numărul persoanelor ocupate în sectorul agricol a scăzut cu 55.000 persoane (-14,1%).
Ponderea persoanelor ocupate în activităţi agricole a constituit 28,2%, (în scădere cu 14,1%).
Rata şomajului  la nivel de ţară a înregistrat valoarea de 6,4%, în creştere cu 2,4 %. Numărul şomerilor a fost de circa 81.000, fiind în creştere cu 30.700 faţă de anul precedent. Şomajul afectează într-o proporţie mai mare bărbaţii - 62,7% şi persoanele din mediul urban – 58,6%; din rândul şomerilor 76,8% au fost persoane cu experienţă în muncă. 
Date statistice privind naţionalităţile

Conform Constituţiei Republicii Moldova, numele de moldoveni nu se aplică tuturor cetăţenilor statului, ci numai vorbitorilor limbii moldoveneşti (sunt exceptaţi acei vorbitori care s-au declarat români şi care sunt înregistraţi separat).
	Nr. crt. 
	Naţionalitatea
	Republica Moldova
	Moldo-
veni
%


	Transnistria
	Transnis-
treni
%


	Total
	%

	1.
	Românofoni declarați moldoveni
	2.564.849
	76,2%
	177.156
	31,9%
	2.742.005
	69,5%

	2.
	Ucraineni
	282.406
	8,3%
	159.940
	28,8%
	442.346
	11,2%

	3.
	Ruși
	201.218
	5,9%
	168.270
	30,3%
	369.488
	9,4%

	4.
	Găgăuzi
	147.500
	4,4%
	11.107
	2,0%
	158.607
	4,0%

	5.
	Românofoni declarați români
	73.276
	2,2%
	1000
	0,5
	74.276
	2,0%

	6.
	Bulgari
	65.662
	1,9%
	11.107
	2,0%
	76.769
	1,9%

	7.
	Alții
	48.421
	1,4%
	27.767
	5,0%
	76.188
	1,9%

	8.
	Total românofoni
	2.638.125
	78,4%
	178.156
	32,4%
	2.816.281
	71,5%

	9.
	TOTAL
	3.383.332
	100%
	555.347
	100%
	3.938.679
	100%


ORGANIZAREA ADMINISTRATIV-TERITORIALĂ

Potrivit Legii privind organizarea administrativ-teritorială a Republicii Moldova nr. 764-XV din 27.12.2001, cu modificările ulterioare
 teritoriul Republicii Moldova este organizat, sub aspect administrativ, în unităţi administrativ-teritoriale: raioane, oraşe şi sate. Organizarea administrativ-teritorială a Republicii Moldova se efectuează pe dou niveluri: satele (comunele) şi oraşele (municipiile) constituie nivelul întîi, raioanele constituie nivelul al doilea. Statutul de municipiu este atribuit  oraşelor Chişinău, Bălţi, Bender, Comrat, Tiraspol.

Republica Moldova este împărțită în 32 de raioane, 3 municipalități (Chișinău, Bălți și Comrat) şi două regiuni cu statut special - Găgăuzia și Transnistria (cu statut în dispută).
Din punct de vedere istoric Republica Moldova a experimentat două modalităţi de organizare administrativ-teritorială a ţării, care pot fi caracterizate drept regională şi raională. Principatul Moldovei din Evul Mediu a fost divizat în ţinuturi şi ocoale. Sub Imperiul Rus, între anii 1812 şi 1917, Moldova a fost iniţial o regiune autonomă (până în anul 1873), iar după aceea o gubernie (provincie) (1873-1917) divizată în opt judeţe. În componenţa României interbelice, teritoriul Moldovei a fost structurat în conformitate cu modelul românesc în zece judeţe care, la rândul lor, au fost compuse din plase şi comune. După al doilea război mondial Moldova a intrat în componenţa URSS şi, prin urmare, s-a implementat modelul sovietic de organizare teritorială: ţara a fost divizată în raioane şi soviete săteşti.
Numărul raioanelor a fluctuat, între 60 în anul 1945, 46 în anul 1950 şi 35 în anul 1959 (organizate în patru circumscripţii (округ) - Bălţi, Chişinău, Tiraspol şi Cahul), 18 în anul 1963, 26 în anul 1964, 31 în anul 1966, 33 în anul 1972 şi 40 în anul 1981.

Schimbarea ideologiei economice de la marxistă/comunistă la cea neoliberală a dus la o criză a organizării administrativ-teritoriale. Noile realităţi (politice, economice şi administrative) nu mai corespund logicii organizării teritoriale.
În perioada tranziţiei, Republica Moldova a trecut prin trei reforme administrativ-teritoriale:

- 1994: au fost aprobate legal modificările în sistemul sovietic de organizare administrativă, fără schimbări esenţiale în structurile teritoriale. A fost creată prima unitate teritorială autonomă (Găgăuzia). Modelul sovietic s-a păstrat în mare parte neschimbat în celelalte unităţi administrativ-teritoriale. Până în anul 1998, teritoriul ţării a fost divizat în 38 de raioane, inclusiv cinci în regiunea separatistă Transnistria;
- 1998: Cele 30 de raioane din partea dreaptă a Nistrului au fost comasate în 9 judeţe, la care ulterior a fost adăugat al zecelea. Reorganizarea teritorială din anul 1999 a fost însoţită de o reformă administrativă importantă, care a dus la redistribuirea competenţelor şi resurselor, urmând îndeaproape modelul românesc;
- 2001/2003: În decembrie 2001 comuniştii, care recent câştigaseră puterea în stat, au adoptat o reformă administrativ-teritorială nouă, care a fost implementată după alegerile locale din anul 2003. În urma ultimei reforme, ţara s-a întors de fapt la modelul cvasi-sovietic al divizării teritoriale, iar autonomia locală a fost considerabil redusă.

Apropiindu-se de standardele europene şi adoptând Carta europeană a autonomiei locale, Moldova s-a întors la structurile administrativ-teritoriale pre-sovietice (în anul 1998). Se spera că judeţele mai mari (echivalentul NUTS III) vor aduce beneficii suplimentare şi vor diminua unele probleme cauzate de dimensiunile mai mici ale raioanelor (echivalentul NUTS IV). Pentru a promova autonomia a fost majorat chiar şi numărul minim al populaţiei comunelor la 2500 de locuitori.
Raioanele  

Raioanele sunt principalele unităţi teritoriale componente ale regiunilor de dezvoltare Centru, Nord şi Sud. În legislaţia administrativ-teritorială ele au acelaşi statut – unităţi administrativ-teritoriale de nivelul doi, la fel ca şi municipiile Chişinău şi Bălţi şi UTA Găgăuzia. Pe cînd atît Chişinăul, cît şi UTA Găgauzia sunt regiuni de dezvoltare separate, Bălţi este parte componentă a regiunii de dezvoltare Nord. În conformitate cu SND municipiul Bălţi se află pe locul doi după capitală din punct de vedere a nivelului de dezvoltare, avînd un potenţial de creştere mai mare decît alte localităţi din ţară.

Raioanele şi municipiul Bălţi sunt, de asemenea, unităţile statistice principale pentru colectarea datelor, care, după agregare, formează statistica regiunilor de dezvoltare. 

Conform Raportului Naţional de Dezvoltare Umană în Republica Moldova din 2006, ierarhia dezvoltării raioanelor efectuată în baza indicatorilor agregaţi ai dezvoltării social-economice, precum şi infrastructura serviciilor comunale publice şi tehnice, este următoarea:

· Potrivit indicatorului de dezvoltare socială agregat unităţile administrativ-teritoriale din nordul Republicii Moldova (Edineţ, Donduşeni, Ocniţa, Soroca şi Rîşcani), ocupă primele locuri, pe cînd locurile inferioare în ierarhie sunt ocupate de raioanele din Centru;

· Conform indicatorului dezvoltării infrastructurii există o variaţie mai mare şi o distribuţie geografică mai vastă. Raioanele cele mai bine plasate în conformitate cu acest indicator sunt Anenii-Noi şi Orhei în Centru, Taraclia la Sud, şi Ocniţa şi Edineţ la Nord;

· Indicatorul economic agregat demonstrează că raioanele cele mai dezvoltate sunt raioanele Taraclia, Basarabeasca precum şi UTA Găgăuzia. Cele mai slab dezvoltate din punct de vedere a dezvoltării economice sunt trei raioane din centru (Teleneşti, Dubăsari şi Nisporeni) şi două de la sud (Leova şi Cantemir). 

Regiunile de dezvoltare

Regiunile de dezvoltare sunt unităţi teritorial-funcţionale, care reprezintă cadrul de planificare, implementare şi evaluare a strategiilor de dezvoltare regională. Regiunile de dezvoltare sunt suficient de mari pentru a planifica dezvoltarea regională şi locală, cu impact real asupra dezvoltării naţionale, dar suficient de mici pentru a facilita dezvoltarea şi luarea de decizii consensuale de către părţile interesate.

Există o diferenţă fundamentală în profilul celor trei regiuni propuse – Nord, Centru şi Sud. Regiunea de dezvoltare Nord este mai urbanizată, în mare parte datorită oraşului Bălţi. Între timp, regiunea de dezvoltare Centru este cea mai mare din punct de vedere a suprafeţei şi populaţiei, dar are un nivel de urbanizare redus. Prin contrast, regiunea Sud este cea mai mică din punct de vedere a populaţiei cu cel mai scăzut nivel de urbanizare. 

Constituţia recunoaşte principiul autonomiei locale şi stipulează că toate problemele locale trebuie să fie soluţionate şi tratate de către autorităţile locale, care funcţionează independent în conformitate cu legea. În cadrul legislativ al Republicii Moldova există două legi care stipulează responsabilităţile autorităţilor locale ce ţin de prestarea serviciilor: Legea privind descentralizarea administrativă şi Legea privind finanţele publice locale. Ambele documente împart responsabilităţile între subiecţii administraţiei locale. Fiecare nivel al administraţiei publice are competenţe proprii şi delegate.

Competenţele de bază ale autorităţilor publice locale includ organizarea serviciilor sociale, protecţia socială a persoanelor în vârstă, asigurarea cu locuinţe şi serviciile comunale, alimentarea cu apă şi canalizare, prestarea serviciilor publice, amenajarea teritoriului, transportul public şi întreţinerea drumurilor locale şi a străzilor. Ponderea mare a cheltuielilor autorităţilor locale în PIB se explică în esenţă prin faptul că principalul domeniu de cheltuieli al autorităţilor publice locale este educaţia şi, în comparaţie cu alte ţări, Moldova cheltuieşte neobişnuit de mult pentru educaţie (9% din PIB în anul 2009, comparativ cu media OCDE de 4-5%). Toate celelalte servicii publice care intră în responsabilitatea autorităţilor publice locale din Moldova sunt cofinanţate şi tradiţional sunt prost gestionate. Acest lucru se explică prin controlul strict de către autorităţile centrale a cheltuielilor publice necesare pentru prestarea anumitor servicii publice. 

Sistemul fiscal al Moldovei a devenit relativ stabil începând cu anul 1998. Ponderea veniturilor autorităţilor locale în veniturile publice generale a constituit sub 30% în ultimii ani. Impozitul pe venitul persoanelor fizice constituie 24% din veniturile totale ale autorităţilor locale. Printre impozite, impozitul pe bunuri imobiliare formează o pondere destul de mică - 3%. Veniturile din taxele locale constituie doar 3% din bugetul local. În total, ponderea taxelor locale, veniturilor proprii şi veniturilor defalcate de la impozitele generale de stat este foarte mică în majoritatea bugetelor administraţiei publice locale, cu excepţia primăriilor mari, cum ar fi Chişinău şi Bălţi. 
Primăriile depind foarte mult de transferurile din bugetul de stat (58% împreună cu Chişinău şi Bălţi şi 70% fără aceste două municipii), ceea ce le face slabe din punct de vedere financiar în exercitarea responsabilităţilor. Cheltuielile autorităţilor locale au constituit aproximativ 24% din cheltuielile generale consolidate ale autorităţilor în ultimii ani. 

DEZVOLTAREA INFRASTRUCTURII FIZICE ŞI DIGITALE
Dezvoltarea economică a Moldovei, în special la nivel local şi regional, este restrânsă semnificativ de starea proastă a infrastructurii, atât fizice, cât şi digitale.

Drumurile sunt considerate deseori principala problemă atunci când se discută infrastructura fizică din Moldova. În prezent, evaluările oficiale menţionează că densitatea reţelei de drumuri în Moldova este satisfăcătoare pentru realizarea necesităţilor economice actuale în ţară (deşi în perspectivă Moldova va avea nevoie de construcţia a mai multe drumuri noi pentru a fi la nivel cu celelalte state din Europa centrală şi de est). Datele disponibile mai prezintă şi o densitate relativ înaltă a drumurilor locale în Moldova. Totuşi este îngrijorătoare calitatea proastă a acestora. Conform aceloraşi estimări oficiale, în 2006 (date mai recente nu sunt disponibile) doar 7% din totalul reţelei de drumuri publice şi 2% din reţeaua de drumuri locale erau în stare "satisfăcătoare"; mai mult de jumătate din drumurile locale sunt sub standardele de calitate, deoarece sunt pavate cu pietriş, sau nu sunt pavate deloc.

Dezvoltarea infrastructurii digitale nu este satisfăcătoare. Utilizarea internetului de către autorităţile locale este destul de limitată şi doar un număr mic de funcţionari publici la nivel de localitate folosesc tehnologiile digitale. Acest fapt este complicat de penetrarea superficială a internetului în sectorul privat la nivel regional şi local.
DATE  POLITICE
Moldova în prezent este republică parlamentară. Puterea de stat este determinată de Constituţia adoptată de Parlament la 29 iulie 1994 şi completată la 19 iulie 1996 şi 5 iulie 2000. În conformitate cu prevederile Constituţiei, Republica Moldova este stat de drept democratic, în care demnitatea omului, drepturile şi libertăţile lui, dezvoltarea liberă a personalităţii, dreptatea şi pluralismul politic sunt cele mai înalte valori şi acestea se garantează.
Republica Moldova proclamă neutralitatea sa permanentă şi nu admite dislocarea de trupe militare ale altor state pe teritoriul său.

Limba de stat în Republica Moldova este limba moldovenească, care funcţionează în baza grafiei latine. Statul recunoaşte şi ocroteşte dreptul la păstrarea, dezvoltarea şi funcţionarea limbii ruse şi altor limbi, care sunt utilizate pe teritoriul statului. Statul favorizează studierea limbilor de comunicare internaţională. 

Regulamentul funcţionării limbilor vorbite pe teritoriul Republicii Moldova se stabileşte printr-o lege organică. 

Prevederile constituţionale cu privire la drepturile şi libertăţile omului în Moldova se tratează şi se aplică în conformitatea cu prevederile Declaraţiei Mondiale ale Drepturilor Omului şi alte tratate la care face parte Moldova. 

În conformitate cu prevederile constituţionale, democraţia în Moldova funcţionează în baza principiilor pluralismului politic, care nu poate fi compatibile cu dictatura şi totalitarismul. Nici una din ideologii nu poate fi instalată în calitate de ideologia oficială de stat. 

În Republica Moldova, puterea legislativă, executivă şi judecătorească sînt separate şi colaborează în exercitarea prerogativelor ce le revin potrivit prevederilor Constituţiei. Constituţia Republicii Moldova este Legea ei Supremă. 
Preşedintele Republicii Moldova este ales de Parlament prin vot secret. Este ales candidatul care a obţinut votul a trei cincimi din numărul deputaţilor aleşi. Procedura de alegere a Preşedintelui Republicii Moldova este stabilită prin lege organică (articolul 78 din Constituţie). Mandatul Preşedintelui Republicii Moldova durează 4 ani şi se exercită de la data depunerii jurămîntului. Şeful statului îşi exercită mandatul pînă la depunerea jurămîntului de către Preşedintele nou ales. Mandatul Preşedintelui poate fi prelungit prin lege organică, în caz de război sau catastrofă, însă nici o persoană nu poate îndeplini funcţia de Preşedinte al Republicii Moldova decît pentru cel mult două mandate consecutive (articolul 80 din Constituţie).
Parlamentul Republicii Moldova unicameral are 101 de locuri (majoritatea simplă, conform Curţii Constituţionale, fiind de 52 voturi), iar membrii săi sunt aleşi prin vot popular la fiecare 4 ani. 
La 3 septembrie 1990, a fost ales Sovietul Suprem al Republicii Sovietice Socialiste Moldoveneşti, iar în data de 23 mai 1991, când R.S.S. Moldova a devenit Republica Moldova, “Sovietul Suprem” a devenit “Parlamentul Republicii Moldova”. La 27 august 1991 a fost proclamată Independenţa Republicii Moldova. România a fost primul stat care a recunoscut independenţa noii entităţi statale.

Partidele politice moldoveneşti au reprezentat elementul fundamental al procesului de democratizare a ţării; prima lege referitoare la partide şi la organizaţiile social-politice a fost adoptată în 17 noiembrie 1991. În decembrie 2007 a fost adoptată o nouă lege a partidelor care prevedea finanţarea sporită de la bugetul de stat a partidelor care au trecut pragul electoral
Sistemul politic din Republica Moldova reprezintă un caz de manifestare a pluripartitismului moderat, având un număr de 3-5 partide relevante.
Ca ideologie, partidele politice moldoveneşti acoperă întregul spectru politic, de la stânga/dreapta pînă la centru.

Sistemul de partide din Republica Moldova nu a fost stabil şi nici clar conturat, dar raportul între forţele de stânga şi cele de dreapta a fost reglat permanent  de  partidele de centru, remarcându-se existenţa unor guvernări tipice unui sistem de două partide şi jumătate. 
Forţele politice de stânga au fost dominate de Partidul Comunist şi au fost sprijinite de electoratul nostalgic; ulterior, Partidul Comunist a promovat o politică mai spre centru, mai ales după anul 2001.

Forţele politice de dreapta au apărut din Frontul Popular din Moldova, o largă mişcare de masă ce s-a opus Partidului Comunist. Frontul a fost înlocuit pe scena politică de Partidul Popular Creştin-Democrat (PPCD).

În perioada 2001-2005, Partidul Comunist şi Partidul Popular Creştin-Democrat s-au aflat în prim planul confruntărilor politice, încercându-se a se crea un raport de forţe politice asemeni unui sistem bipartid.
Pe spaţiul de centru al scenei politice s-a aflat Blocul Moldova Democrată, care a reunit partide social-democratice, social-liberale şi liberale (din Partidul Alianţa Moldova Noastră).
ULTIMELE EVOLUŢII POLITICE DIN REPUBLICA MOLDOVA
Alegerile legislative anticipate, desfăşurate pe data de 29 iulie 2009 au fost a şasea competiţie electorală din istoria politică a Republicii Moldova, competiţie la care au participat opt formaţiuni politice. Alegerile parlamentare pentru desemnarea celor 101 membri ai Parlamentului s-au desfăşurat pe baza sistemului electoral proporţional absolut. Alegerile au avut unele particularităţi determinate de faptul că, pentru prima dată, ele au avut loc miercuri, într-o zi de lucru, pragul electoral a fost redus de la 6% la 5%, iar pragul de participare a fost redus de la 1/2 la 1/3 din numărul alegătorilor înscrişi pe listele electorale.

Conform datelor Comisiei Centrale Electorale, rezultatele alegerilor legislative au fost următoarele
:
	Partide politice
	%

voturi


	Număr

de mandate

	Partidul Comunist (PRCM)
	45,10
	48

	Partidul Liberal-Democrat

(PLDM)
	16,4
	17

	Partidul Liberal (PL)
	14,4
	15

	Partidul Democrat (PD)
	12,6
	13

	Alianţa Moldova Noastră

(AMN)
	7,4
	8


Partidele democratice care au intrat în Parlamentul Republicii Moldova în urma alegerilor anticipate de la 29 iulie 2009 au fost aşadar: Partidul Liberal Democrat, Partidul Liberal, Partidul Democrat, Alianţa „Moldova Noastră”.
Rezultatele alegerilor legislative anticipate au reprezentat o victorie istorică a partidelor de opoziţie din Republica Moldova, care au reuşit să obţină împreună numărul de mandate necesar contracarării puterii comuniste, mai ales în vederea alegerii în Parlament a viitorului Preşedinte al ţării.
După alegerile anticipate din 29 iulie 2009 Parlamentul urma să aleagă în funcţie Preşedintele Republicii Moldova, însă în anul 2009 au eşuat toate cele patru patru tentative de alegere a şefului statului pe cale parlamentară.
Ultima soluţie la care a ajuns Parlamentul Republicii Moldova a fost organizarea unui referendum republican constituţional, pentru data de 5 septembrie 2010, la care a fost propusă revizuirea art.78 din Constituţia Republicii Moldova şi promovarea ideii alegerii directe a şefului statului. Referendumul constituţional din 5 septembrie 2010 a fost declarat nevalabil, din cauza participării la acesta a unui număr insuficient de persoane.
Ca urmare a eşuării încercărilor de alegere în Parlament a Preşedintelui Republicii Moldova şi după adresarea oficială a Preşedintelui în exerciţiu al ţării, la 21 septembrie 2010, Curtea Constituţională a emis Avizul privind constatarea circumstanţelor care justifică dizolvarea Parlamentului, iar la 28 septembrie, Preşedintele interimar al RM a semnat decretul privind dizolvarea Parlamentului (începînd cu data de 29 septembrie 2010) şi a stabilit data de 28 noiembrie 2010 pentru desfăşurarea alegerilor în noul Parlament. 

Pe data de 28 noiembrie 2010 în Republica Moldova au avut loc alegeri parlamentare (anticipate), în cadrul cărora a fost aleasă noua componenţă a Parlamentului. Scrutinul anticipat s-a desfăşurat în conformitate cu prevederile Codului Electoral, modificat şi completat pe 18 iunie 2010.
Rata de participare a fost de 63.37%, iar mandatele de deputat au fost distribuite în felul următor: Partidul Comuniştilor din Republica Moldova — 42 mandate; Partidul Liberal-Democrat din Moldova — 32 mandate, Partidul Democrat din Moldova — 15 mandate şi Partidul Liberal — 12 mandate.
Alegerile locale generale din 5-19 iunie 2011 au avut mize majore, întrucât, de rezultatele acestor alegeri depindea dacă: Alianţa pentru Integrare Europeană (AIE) va supravieţui în calitate de coaliţie de guvernământ; dacă reforma administraţiei publice locale va fi promovată, iar programul guvernamental al AIE de descentralizare a puterii va fi realizat; dacă principalele forţe politice vor găsi o soluţie pentru alegerea şefului statului şi depăşirea crizei instituţionale sau vor provoca alegeri parlamentare anticipate; dacă ideea “Moldova — poveste de succes” va fi şi o realitate politică.
Utilizarea sistemului proporţional cu liste închise de partid pentru votarea consiliilor raionale au făcut ca alegerile la nivel raional să fie, practic, voturi politice.
Miza în alegerile din municipiul Chişinău a fost foarte importantă. La alegerile locale recente PCRM a obţinut la nivel de raioane şi municipii 36,9%, iar componentele AIE  54,2%. Diferenţa a crescut cu 4.5% în favoarea AIE.

La capitolul administrativ, învingător indiscutabil a devenit Partidul Liberal Democrat din Moldova (PLDM), care a participat pentru prima dată la alegerile locale şi a reuşit o performanţă inedită, cucerind aproximativ 1/3 din numărul total de primării. Partidul Democrat din Moldova (PDM) şi Partidul Liberal (PL) şi-au dublat şi, respectiv triplat scorul de acum patru ani. În schimb, Partidul Comuniştilor din Republica Moldova (PCRM) a pierdut aproximativ 1/3 din primării, faţă de rezultatul din 2007.
Victoria candidatului PL, şi prin cumul al AIE, Dorin Chirtoacă, la alegerile pentru funcţia de primar de Chişinău a fost la limită, devansîndu-l pe candidatul PCRM, Igor Dodon, cu 1,2%.
În pofida scăderii lente a suportului politic pentru PCRM, acesta rămîne totuşi foarte înalt, iar PCRM, oricum, rămîne cel mai puternic partid politic.
FIŞE PERSONALE

Preşedintele Parlamentului Republicii Moldova este Marian Lupu, cel care are şi funcţia de Preşedinte interimar al Republicii. 

Vicepreşedinţi ai Parlamentului sunt: Vladimir Plahotniuc -PDM, Liliana Palihovici-PLDM.

Marian Lupu

Născut la 20 iunie 1966 în mun. Bălţi

Studii
1996 – Studii postuniversitare, Comerţul Internaţional şi Politica OMC, Institutul OMC (Geneva)
1994 – Studii postuniversitare, Politica financiară şi de programare, Institutul FMI (Washington)
1991 – Doctor în Economie, Academia Economică „G.V. Plehanov”, USM
1987 – Licenţiat în Economie, Facultatea de Comerţ şi Economie, USM 

Activitatea profesională

Decembrie 2010 - prezent– Președinte al Parlamentului RM, Președinte interimar al RM
Iulie 2009 – septembrie 2010 – Deputat în Parlamentul RM (Legislatura a XVIII-a), Preşedinte al Fracţiunii PDM în Parlamentul RM
Aprilie 2009 – iulie 2009 - Deputat în Parlamentul RM (Legislatura a XVII-a) 
Martie 2005 – aprilie 2009 – Preşedinte al Parlamentului RM
August 2003 – martie 2005 – Ministru al Economiei
Iunie 2001 – august 2003 – Viceministru al Economiei 
1997 – 2001 – Director, Departamentul Relaţii Economice Externe, Ministerul 
Economiei
1994 – 1997 – Şef direcţie, Departamentul Relaţii Economice Externe, Ministerul 
Economiei
1991 – 1992 – specialist principal, Departamentul Relaţii Economice Externe, Ministerul Economiei 
1992 – 2000 – director executiv, Programul TACIS-Moldova 

Starea civilă: căsătorit, 2 copii

Limbi vorbite: engleza, franceza, rusa

Secretar general al Parlamentului – Adrian Fetescu

Data şi locul naşterii: 18.09.1977, Chişinău

Studii

1994 – 1999 Universitatea de Stat, Facultatea Drept, secţia zi, titlul de licenţiat în drept. Specializarea drept administrativ.

Experienţă:  expert Fundaţia Soros, expert proiect Banca Mondială, proiecte PNUD, Preşedinte Asociaţia pentru protecţia asiguraţilor.

Pe 28 iunie 2011 a avut loc întrevederea Preşedintelui Parlamentului cu ambasadorii ţărilor Uniunii Europene acreditaţi la Chişinău. În cadrul întrevederii au fost abordate subiecte ce ţin de evoluţia situaţiei social-politice interne şi a politicii externe a Republicii Moldova în contextul angajamentelor asumate de către conducerea ţării faţă de cetăţeni şi faţă de partenerii externi.

 Şeful Delegaţiei Uniunii Europene, Ambasadorul Dirk Shuebel, l-a informat pe Preşedintele Parlamentului despre intenţia fermă a Uniunii Europene de a sprijini în continuare Republica Moldova pe calea reformelor interne şi a integrării europene. Acelaşi lucru l-a afirmat şi Ambasadorul României, Marius Lazurcă, care a menţionat şi ataşamentul statului vecin faţă de extinderea şi consolidarea relaţiilor bilaterale. Susținerea țării sale pentru politicile de promovare a reformelor euroconforme a fost reiterată și de Ambasadorul SUA la Chișinău, Asif Chaudhry. 

Marian Lupu i-a informat pe interlocutori despre rezultatele alegerilor locale generale din ţara noastră, situaţia post-electorală şi situaţia de ultimă oră în viaţa politică moldovenească. Preşedintele Parlamentului a declarat că reformele trebuie să fie transparente, cu participarea societăţii şi a experţilor la procesul decizional, cu informarea cetăţenilor asupra obiectivele propuse şi a rezultatele scontate.

 

� Studiu analitic privind structura administrativ-teritorială optimală pentru Republica Moldova, Chişinău, august-octombrie 2010 - http://www.expert-grup.org/library_upld/d285.pdf





� Fără populaţia din partea stângă a Nistrului şi din municipiul Bender. 


� Fără populaţia din partea stângă a Nistrului şi din municipiul Bender. 


�� HYPERLINK "http://www.statistica.md/public/files/publicatii_electronice/piata_fortei_de_munca/Piata_Muncii_2010.pdf" ��http://www.statistica.md/public/files/publicatii_electronice/piata_fortei_de_munca/Piata_Muncii_2010.pdf�





�� HYPERLINK "http://ro.wikipedia.org/wiki/Republica_Moldova#Na.C8.9Bionalit.C4.83.C8.9Bi" ��http://ro.wikipedia.org/wiki/Republica_Moldova#Na.C8.9Bionalit.C4.83.C8.9Bi�





� Ultima modificare a fost făcută prin Legea nr. 41-XIX din 17.03.2011


� � HYPERLINK "http://www.cec.md" ��http://www.cec.md� 

